**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS   
PALANGOS MIESTO SAV.**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Atsakingi vykdytojai** | **Informacija apie priemonių vykdymą** |
| 1. | 2.3.1. užtikrinti gyventojams ar kitiems asmenims (pavyzdžiui, gėlių parduotuvėms, kapinėms ir kita), kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą susidarymo vietoje | Savivaldybės | Siekiant užtikrinti žaliųjų atliekų surinkimą ir tvarkymą Palangos miesto savivaldybės teritorijoje individualių namų savininkams yra išdalinta 828 vnt. kompostavimo dėžių, o žaliosios atliekos 2019 metais iš Palangos miesto fizinių ir juridinių asmenų buvo surenkamos apvažiavimo būdu, pagal Palangos miesto savivaldybės administracijos direktoriaus 2018 m. gruodžio 28 d. įsakymu Nr. A1-1639„Dėl 2019 metų komunalinių atliekų išvežimo grafiko“ suderintą komunalinių atliekų išvežimo grafiką. |
| 2. | 2.3.3. įrengti mechaninio biologinio arba mechaninio apdorojimo įrenginius, kuriuose būtų atskiriamos ir apdorojamos arba perduodamos toliau apdoroti biologiškai skaidžios atliekos | Savivaldybės | 2015 metų pabaigoje regioniniame sąvartyne Dumpių k., Klaipėdos rajone, pradėjo veikti mechaninio apdorojimo įrenginiai. |
| 3. | 2.3.6. teikti finansinę paramą bandomiesiems biologiškai skaidžių atliekų rūšiuojamojo surinkimo (ir tvarkymo) projektams, apimantiems visuomenės švietimą ir gerosios praktikos sklaidą | Aplinkos ministerija, savivaldybės | 2019 metais bandomiesiems biologiškai skaidžių atliekų rūšiuojamojo surinkimo (ir tvarkymo) projektams finansinė parama skirta nebuvo. |
| 4. | 2.4.1. pastatyti nustatytais atstumais reikiamą antrinių žaliavų surinkimo konteinerių kiekį arba taikyti kitas antrinių žaliavų surinkimo priemones | Savivaldybės | Palangos miesto savivaldybės teritorijoje 2019 metų sausio 1 dienai buvo 83 antrinių žaliavų aikštelės, kurios atitiko Minimalius komunalinių atliekų tvarkymo paslaugos kokybės reikalavimus, patvirtintus Lietuvos Respublikos aplinkos ministro 2012 m. spalio 23 d. įsakymu Nr. D1-857. Be to bendradarbiaujant su VšĮ „Žaliasis taškas“, VšĮ „Pakuočių tvarkymo organizacija“ 2014 metais įsigyti bei gyventojams išdalinti 1000 vnt. 240 l konteinerių, skirtų pakuočių atliekų surinkimui. 2015 metais įgyvendintas gaminių ar pakuotės atliekų tvarkymo programos lėšomis finansuojamas projektas - „Pakuočių atliekų rūšiuojamojo surinkimo iš individualių namų kvartalų priemonių įsigijimas“ (individualaus naudojimo konteineriai). Projekto įgyvendinimo metu buvo įsigyta dar 1000 vnt. 240 l konteinerių, skirtų pakuotės atliekoms surinkti, kurių vertė 23800,8 Eur. 2019 metais vykdytas projektas Nr. 05.2.1-APVA-R-008-31-0003 „Komunalinių atliekų rūšiuojamojo surinkimo infrastruktūros plėtra Palangos mieste“. Projekto įgyvendinimo metu Palangos miesto savivaldybės teritorijoje, daugiabučių namų kvartale (Sodų, Taikos, Saulėtekio gatvėse) vietoje antžeminių komunalinių atliekų surinkimo aikštelių įrengta 17 modernių aikštelių su 98 požeminiais atliekų surinkimo konteineriais. Tai sudaro 18 % Palangos miesto teritorijoje esančių bendro naudojimo rūšiuojamųjų atliekų surinkimo aikštelių. Bendra projekto vertė – 688007,81 Eur (ES lėšos 584806,63 Eur, Savivaldybės biudžeto lėšos – 103201,18 Eur). |
| 5. | 2.4.2. didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones (pavyzdžiui apvažiuojant) | Savivaldybės | Palangos miesto didžiųjų atliekų, antrinių žaliavų, buityje susidariusių pavojingų atliekų surinkimo ir žaliųjų atliekų kompostavimo aikštelė yra [Jurgučio g. 13, Joskaudų kaimas, Darbėnų sen. Kretingos raj.](http://www.maps.lt/map/default.aspx?lang=lt#obj=323385;6208308;Pa%C5%BEym%C4%97tas%20ta%C5%A1kas;&xy=321361,6208031&z=50000&lrs=vector,stops,zebra) Aikštelės administratorius - UAB „Klaipėdos regiono atliekų tvarkymo centras“.  Palangos miesto savivaldybės teritorijoje 2019 metais didelių gabaritų atliekos iš gyventojų buvo surenkamos apvažiavimo būdu ne rečiau kaip 1 kartą per mėnesį pagal Palangos miesto savivaldybės administracijos direktoriaus 2018 m. gruodžio 28 d. įsakymu Nr. A1-1639„Dėl 2019 metų komunalinių atliekų išvežimo grafiko“ suderintą grafiką. |
| 6. | 2.4.3. regioniniuose ir savivaldybių atliekų tvarkymo planuose numatyti ir taikyti buityje susidarančių pavojingų ir tekstilės atliekų surinkimo priemones, taip pat ir surinkimą apvažiuojant | Savivaldybės | 2014 m. rugsėjo 30 d. sprendimu Nr. T2-288 buvo patvirtintas Palangos miesto savivaldybės 2014-2020 m. komunalinių atliekų tvarkymo planas šiame plane yra numatytos priemonės:  1.3.2. Organizuoti pakartotiniam naudojimui tinkamų produktų (baldų, elektros ir elektroninės įrangos, drabužių ir kt.) priėmimą didelių gabaritų atliekų surinkimo aikštelėje.  2.2.3. Organizuoti atskirą naudotų padangų ir kitų apmokestinamųjų gaminių priėmimą didelių gabaritų atliekų surinkimo aikštelėse, bendradarbiaujant su gamintojais ir importuotojais, organizuojančiais apmokestinamų gaminių atliekų tvarkymą.  2.2.10. Vykdyti atskirą didelių gabaritų atliekų ir kitų perdirbimui tinkamų atliekų bei tekstilės atliekų surinkimą apvažiuojant ne mažiau kaip 2 kartus per metus.  3.1.1. Organizuoti atskirą buityje susidarančių pavojingųjų atliekų surinkimą apvažiavimo būdu (ne rečiau kaip 2 kartus per metus) ir priėmimą didelių gabaritų atliekų surinkimo aikštelėje.  Visos numatytos priemonės yra vykdomos. |
| 7. | 3.1.1. visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | Savivaldybės | Palangos miesto savivaldybės teritorijoje visiems gyventojams yra teikiama viešoji komunalinių atliekų tvarkymo paslauga, gyventojai yra aprūpinami individualiais atliekų surinkimo konteineriais arba naudojasi viešosiose vietose pastatytais bendro naudojimo konteineriais. 2019 metais iš Palangos miesto fizinių ir juridinių asmenų komunalinės atliekos buvo surenkamos apvažiavimo būdu, pagal Palangos miesto savivaldybės administracijos direktoriaus 2018 m. gruodžio 28 d. įsakymu Nr. A1-1639„Dėl 2019 metų komunalinių atliekų išvežimo grafiko“ suderintą komunalinių atliekų išvežimo grafiką.  2014 m. rugsėjo 30 d. sprendimu Nr. T2-287 buvo patvirtintas Palangos miesto komunalinių atliekų tvarkymo paslaugos kokybės stebėsenos ir kontrolės vykdymo bei stebėsenos ir kontrolės rodiklių ir jų kriterijų nustatymo tvarkos aprašas. |
| 8. | 6.1.2. šviesti ir informuoti visuomenę regioniniu lygiu: pristatyti komunalinių atliekų tvarkymo sistemą (akcentuoti kaip visumą), esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas | Regioniniai atliekų tvarkymo centrai, savivaldybės | Informacija apie komunalinių atliekų tvarkymo sistemą, esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas yra nuolat skelbiama Palangos miesto savivaldybės interneto svetainėje bei vietinėje spaudoje. |